recursal/SuperWikiNEXT-32B huggingface dataset:
**STS-49** bola prvá misia amerického raketoplánu Endeavour. Išlo o prvú skúšobnú misiu nového orbitera Endeavour, ktorý bol postavený ako náhrada za zničený Challenger.

Pôvodnou náplňou misie mali byť niektoré metodické postupy spojené s montážou dielov priehradovej konštrukcie, ktoré mali byť súčasťou budúcej stavby Medzinárodnej vesmírnej stanice. V apríli 1990 sa program rozšíril o zachytenie a záchranu družice Intelsat 6, ktorá sa nedostala na potrebnú obežnú dráhu. Intelsat 6 bola telekomunikačná družica, ktorá odštartovala 14. marca 1990 na palube rakety Titan 2. Družica však nereagovala na povel z riadiaceho strediska na oddelenie sa od nosnej rakety. Aby sa predošlo jej zhoreniu v atmosfére, družica musela byť núdzovo odpojená od svojho urýchľovacieho stupňa, bez ktorého sa ale nemohla dostať na potrebnú geostacionárnu dráhu. Družica preto musela byť zachytená raketoplánom a spojená s novým náhradným urýchľovacím stupňom.

Nový urýchľovací stupeň pre družicu Intelsat 6 bol označený *Orbus 21 S* a NASA ho zakúpila od firmy United Technologies za 46 miliónov dolárov. Napriek tomu predstavovala celá záchranná misia raketoplánom úsporu 207,6 milióna dolárov oproti možnosti, že by sa postavila a vypustila celkom nová družica.

Posádka
-------

* Daniel Brandenstein (4), Veliteľ
* Kevin P. Chilton (1), Pilot
* Pierre J. Thuot (2), Prvý letový špecialista
* Kathryn C. Thornton (2), Druhý letový špecialista
* Richard J. Hieb (2), Tretí letový špecialista
* Thomas D. Akers (2), Štvrtý letový špecialista
* Bruce E. Melnick (2), Piaty letový špecialista

V zátvorkách je uvedený celkový počet letov do vesmíru vrátane tejto misie.

Externé odkazy
--------------

* STS-49 ZACHRAŇTE DRUŽICI ! (STS-49 v Malej encyklopédii kozmonautiky)
* STS-49 v encyklopédii Space-40

Iné projekty
------------

Commons
* Spolupracuj na Commons Commons ponúka multimediálne súbory na tému **STS-49**

| * z
* d
* u
Raketoplán *Endeavour* (OV-105) |
| --- |
|  | 
* STS-49
* STS-47
* STS-54
* STS-57
* STS-61
* STS-59
* STS-68
* STS-67
* STS-69
* STS-72
* STS-77
* STS-89
* STS-88
* STS-99
* STS-97
* STS-100
* STS-108
* STS-111
* STS-113
* STS-118
* STS-123
* STS-126
* STS-127
* STS-130
* STS-134

 |  |
| **Stav:** Vo výslužbe. |
**Gaston Egmond Thorn** (\* 3. september 1928, Luxemburg, Luxembursko – † 26. august 2007, Luxemburg, Luxembursko) bol luxemburský politik medzinárodného významu. Od 15. júna 1974 do 16. júla 1978 bol predsedom vlády Luxemburska, v roku 1975 predsedom Valného zhromaždenia OSN a v rokoch 1981 – 1985 predsedom Európskej komisie.

Životopis
---------

Gaston Thorn sa narodil v Luxemburgu a ešte počas školských rokov sa zúčastnil akcií odporu proti nemeckej nacistickej okupácii a strávil niekoľko mesiacov vo vezení. Po vojne študoval právo v Montpellieri, v Lausanne a v Paríži a po návrate do Luxemburgu si založil advokátsku kanceláriu.

V roku 1959 vstúpil, ako člen liberálnej Demokratické strany, do politiky, od roku 1961 sa stal jej predsedom. V rokoch 1969 až 1980 bol Thorn ministrom zahraničných vecí a ministrom zahraničného obchodu, 1974 – 1979 súčasne premiérom a v rokoch 1977 – 1980 ministrom hospodárstva. V rokoch 1959 až 1969 bol tiež členom Európskeho parlamentu a v období 1975 – 1976 predsedom VS OSN.

V roku 1980 bol Thorn zvolený po Royovi Jenkinsovi za predsedu Komisie Európskeho spoločenstva (teraz Európska únia). Úrad prevzal 12. januára 1981. Názorovo bol veľmi blízky vtedajšiemu francúzskemu prezidentovi d’Estaingovi a vo funkcii bol oporou francúzskych záujmov v európskej politike.

Thorn nebol považovaný za príliš silnú osobnosť v úrade predsedu Európskej komisie, napriek tomu počas jeho pôsobenia jej úloha a sila rástla. Thorn položil základy úspechov, ku ktorým doviedol Európsku komisiu jeho nasledovník Jacques Delors.

V roku 1985 sa Thorn začal venovať obchodníckej dráhe. Stal sa šéfom najväčšej mediálnej spoločnosti v Luxembursku a prezidentom *Banque Internationale de Luxembourg*. Zostal naďalej aktívny v medzinárodnom dianí. Okrem iného bol predsedom *Liberal International*, zoskupenia liberálnych politických strán, ku koncu života jej čestným predsedom. Bol ženatý s novinárkou Liliane Thorn-Petitovou.

Iné projekty
------------

Commons
* Spolupracuj na Commons Commons ponúka multimediálne súbory na tému **Gaston Thorn**


|  |  |
| --- | --- |
| Portal | Luxemburský portál |

Autoritné údaje: * BnF: 126907697
* GND: 124824498
* ISNI: 0000 0000 2563 0958
* LCCN: n81128426
* NK ČR: osd2015882227
* VIAF: 71514889
* WorldCat: lccn-n81128426
**Margaret Higginsová Sangerová** (\* 14. september 1879, Corning, New York – † 6. september 1966, Tucson, Arizona) bola americká bojovníčka za práva žien a zdravotná sestra.

Život
-----

Narodila sa ako siedma z jedenástich detí v prísnej katolíckej rodine Higginsovcov. Jej matka, Anne Purcellová Higginsová, oddaná katolíčka, než zomrela na tuberkulózu a rakovinu krčka maternice, bola osemnásťkrát tehotná (porodila 11 živých detí). Sangerová navštevovala dva roky *Claverack College* v Hudsone. Sestry jej platili školu, a keď jej už nemohli ďalej poskytovať finančnú pomoc, vrátila sa roku 1899 domov. Matka zomrela práve v čase, keď sa Margaret zapísala do programu pre ošetrovateľky v nemocnici vo White Plains, na predmestí New Yorku. 

V roku 1902 sa vydala za Williama Sangera a nasledujúci rok sa im narodil syn. Neskôr porodila ešte jedného syna a dcéru, ktorá zomrela v detskom veku.

V roku 1912 po ničivom požiari domu sa rodina presťahovala do New Yorku, kde Sangerová vstúpila do Sociálno-demokratickej strany a zúčastňovala sa na organizovaní štrajkov. Okrem toho začala prispievať do pravidelnej rubriky o sexuálnej výchove pre noviny *New York Call* pod názvom "Čo má vedieť každé dievča", jej príspevky však boli pravidelne cenzurované. 

Sangerová pracovala ako zdravotná sestra v chudobnej štvrti East Side na Manhattane. Starala sa hlavne o tehotné ženy, s ktorými sa rozprávala o sexualite. Tieto ženy, ktoré museli vo veľkej chudobe vychovávať svoje deti, boli spolu s predčasnou smrťou vlastnej matky hlavnými príčinami, prečo sa z nej stala propagátorka antikoncepcie. 

V roku 1917 začala vydávať výchovný časopis s názvom "Antikoncepčná revue", v roku 1921 založila *Americkú ligu pre antikoncepciu* a v roku 1922 *Národnú komisiu federálnej legislatívy pre antikoncepciu*.

Iné projekty
------------

Commons
* Spolupracuj na Commons Commons ponúka multimediálne súbory na tému **Margaret Sangerová**

Autoritné údaje: * abART: 104074
* BnF: 11952932g
* GND: 116802324
* ISNI: 0000 0000 8250 8449
* LCCN: n50019793
* NK ČR: nlk20030127482
* VIAF: 64013684
* WorldCat: lccn-n50019793
**Únia severoafrických futbalových federácii** (angl. *Union of North African Football*) skrátene **UNAF**, je asociácia pre futbalové federácie Severnej Afriky. UNAF vznikla v roku 2005 severoafrickými členmi Konfederácie afrického futbalu (CAF), Alžírsko, Egypt, Líbya, Maroko, Tunisko. Na poste prezidenta sa bude striedať päť zakladajúcich krajín. UNAF je jednou z piatich organizácii Konfederácie afrického futbalu

Členské štáty
-------------

UNAF má päť členov. Všetci členovia boli zakladajúcimi členmi UNAF. Týchto päť krajín je súčasťou Konfederácie afrického futbalu (CAF) a tiež Únie arabských futbalových asociácii (UAFA).

| Kód | Krajina | Vznik | Členom UNAF |
| --- | --- | --- | --- |
| ALG | Alžírsko Alžírsko | 1962 | 2005 |
| EGY | Egypt Egypt | 1921 | 2005 |
| LBY | Líbya Líbya | 1962 | 2005 |
| MAR | Maroko Maroko | 1955 | 2005 |
| TUN | Tunisko Tunisko | 1957 | 2005 |

Súťaže
------

UNAF organizuje niekoľko súťaží čo sa týka mužov, žien, mládeže, klubov a futsalu

### Národné tímy

* Majstrovstvá UNAF vo futbale do 23 rokov
* Majstrovstvá UNAF vo futbale do 20 rokov
* Majstrovstvá UNAF vo futsale
* Majstrovstvá UNAF žien vo futbale

### Kluby

* UNAF Club Cup

Externé odkazy
--------------

* UNAF

Zdroj
-----

*Tento článok je čiastočný alebo úplný preklad článku Union of North African Football na anglickej Wikipédii.*
**Gasparone** je opereta v troch dejstvách, ktorú skomponoval Karl Millöcker. Premiéra sa konala 26. januára 1884 v Theater an der Wien. Libreto napísali F. Zell a Richard Genée. Opereta bola veľmi úspešná a je ako svojou literárnou, tak hudobnou kvalitou porovnateľná s najúspešnejšou autorovou operetou Žobravý študent.

Obsah
-----

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Dej sa odohráva na Sicílii, kde krčmár Lorenzo chce odpútať pozornosť polície od svojej pašeráckej činnosti a preto si vymyslí existenciu nebezpečného kapitána banditov, Gasparoneho. Mešťan Nasoni, ktorý vedie políciu chce získať za ženu grófku Carlottu pre svojho syna Sindulfa, kvôli jej veľkému bohatstvu. Do Carlotty je zaľúbený gróf Emilio, ktorý vie, že Nasoni ju chce len pre peniaze. Aby to dokázal, peniaze ukradne. Polícia ho chytí a Carlotta si najprv myslí, že Emilio je bandita Gasparone, a chce sa vydať za Nasoniho. Nasoni však o ňu bez jej miliónov už nemá záujem. Nakoniec sa všetko vysvetlí a Emilio peniaze vráti a získa srdce Carlotty.

Externé odkazy
--------------

* *Gasparone* synopsis
* Information about *Gasparone* in German
* Analysis of the film version in the context of the rise of Nazi culture
Pri vypnutí počítača sa odpojí napájanie pamäťe RAM čím sa jej obsah vymaže a pri zapnutí sa musí opäť zavádzať celý systém. 
**Režim dlhodobého spánku** alebo **hibernácia** je uloženie obsahu operačnej pamäte (RAM) na pevný disk, kde ostane zachovaný aj po vypnutí. Pri nasledujúcom zapnutí počítača sa tieto údaje skopírujú späť do RAM a tým sa uvedie počítač do stavu pred vypnutím. 

Skopírovanie je oveľa rýchlejšie ako spúšťanie systému nanovo. Rýchlosť závisí hlavne od veľkosti RAM, čím väčšia, tým viac údajov treba skopírovať. Režim dlhodobého spánku potrebuje toľko voľného miesta na HDD aká je veľká RAM, keďže celý jej obsah sa tam musí skopírovať.
Miesto sa automaticky vyhradí pri povolení režimu dlhodobého spánku v správe napájania.

Ďalšou výhodou je možnosť nechať otvorené programy, napríklad rozpísaný textový súbor, či internetové okná alebo rozohrané hry, po zapnutí sa všetko vráti do pôvodného stavu (všetko ostane spustené a bez zmeny).

Pri použití tohto režimu však vzniká aj riziko. Nesmie sa napríklad meniť hardvérová konfigurácia systému (s USB si systém poradí), odpojenie či pridanie zariadenia v spánku je to isté ako pri zapnutom PC, a rovnako aj ďalšie veci ktoré sa nesmú robiť pri zapnutom PC.

Nefunguje pri systémoch FAT32 a starších - takže momentálne je podpora len NTFS.
**ProgeCAD** je taliansky softvér na dvojrozmerné a trojrozmerné projektovanie a konštruovanie. ProgeCAD možno použiť ako alternatívu programu AutoCAD. Je to CAD softvér od spoločnosti ProgeSOFT postavený na jadre IntelliCAD (podobne ako desiatky ďalších komerčných verzií IntelliCAD-u od ostatných členov združenia ITC). Program pracuje na Windows XP, Windows Vista a Windows 7.

ProgeCAD
--------

ProgeCAD pracuje so súbormi formátu DWG verzie R2.5 až 2007 (s využitím knižníc Open Design Aliance). Program umožňuje 2D i 3D profesionálne kreslenie a tlač na papier v rozmeroch A5 až A0. Je určený pre kreslenie výkresov a vytváranie projektov hlavne v oblasti stavebníctva, architektúry, strojárstva, elektro, designu a pod. S programom je možné taktiež kresliť čiary, krivky, kružnice a medzikružie, viacuholníky, pravidelné mnohouholníky a ďalšie objekty a rôzne tvary v 2D i 3D priestore. Ďalej môžete s nakreslenými objektami vykonávať všetky štandardné úpravy ako napr.: presun, zrkadlenie, rotáciu pod ľubovolným uhlom, skosenie, pretiahnutie, prerušovanie, rovnobežnosť v 2D i 3D priestore. 3D objekty je možné rôzne premietať a natáčať. Podporuje prácu s hladinami, čiže je možné rôzne časti objektu alebo rôzne typy čiar priradiť rôznym hladinám a tie následne buď skryť, zamknúť, editovať.

ProgeCAD pre školy
------------------

Pre školy je progeCAD k dispozícii pre nekomerčné použitie zdarma.

Pozri aj
--------

* AutoCAD
* CAD
* DWF
* DWG
* DXF

Externé odkazy
--------------

* Oficiálna stránka
* O programe *(v anglickom jazyku)*

Zdroj
-----

* *Tento článok je čiastočný alebo úplný preklad článku ProgeCAD na českej Wikipédii.*
**Progaming** (skrátene professional gaming, doslova profesionálne hranie, tiež PG) je neoficiálna športová disciplína, turnaje, ktorých sa zúčastňujú amatérski a profesionálni hráči. Progamer je profesionálny hráč zarábajúci si na živobytie profesionálnym hraním počítačových hier, ktorý je veľmi dobre platený.

V našich podmienkach sa progamingom z pozície hráča na plný úväzok živiť nemožno. Jediný zisk je vytváraný výhradne výhrami z turnajov. U nás sa dotované turnaje vyskytujú len ako súčasť medzinárodných počítačových výstav, alebo ako amatérske stretnutia.

Sú však aj krajiny, kde sa progaming stal doslova národným športom. V tomto smere je asi najďalej Kórea, s obrovským množstvom herní, televíznymi stanicami venovanými počítačovým hrám, širokou popularitou a s tým spojenou previazanosťou počítačového priemyslu a sponzoringu. Podobná situácia je v USA ale aj v Nemecku, Taliansku, Francúzsku, Švédsku, Dánsku, Rusku, Ukrajine, Poľsku i Česku. Známi profesionálni hráči testujú a propagujú počítačové výrobky a to i vlastným slávnym menom. 

Príkladom je Američan Jonathan Wendel (prezývka Fatal1ty), pod jeho menom sa predávajú špeciálne klávesnice a myši v internetových obchodoch alebo ukrajinský hráč Daniil Ishutin (prezývka Dendi) známy ako Dota 2 milionár.

Najčastejšie hrané hry na turnajoch
-----------------------------------

* 3D akčné hry
	+ Counter-Strike: Global Offensive
	+ Quake live
* Real-time stratégie
	+ StarCraft 2
* Automobilové
	+ Trackmania Nations
* športové
	+ FIFA
* MOBA
	+ League of Legends
	+ Dota 2

Najznámejšie súťaže
-------------------

* WEG - World Expert Games
* ESWC - Electronics Sports World Cup
* CEVO - Cyberevolution
* DH - Dreamhack
* MLG - Major League Gaming
* SLTV - StarLadder StarSeries
* ESL - The eSports League
* CG - Copenhagen Games
* TI - The International
* IEM - Intel Extreme Masters

Iné projekty
------------

Commons
* Spolupracuj na Commons Commons ponúka multimediálne súbory na tému **Progaming**
**Most Rieka** je diaľničný most, ktorý prevádza diaľnicu D3 cez hlboké údolie pri osade Rieka, ktorá je súčasťou obce Skalité v okrese Čadca. Most je budovaný od roku 2013 združením spoločností Váhostav-SK, Doprastav, Strabag a Metrostav. Most je s výškou 62 m tretím najvyšším mostom na Slovensku, hneď po mostoch Valy a Čadečka, ktoré sú tiež súčasťou tohto stavebného úseku. Vzhľadom na nízke predpokladané intenzity je zatiaľ postavený len pre jeden jazdný pás z obojsmernou premávkou, výhľadovo, po kapacitnom naplnení polprofilu sa plánuje dobudovať aj súbežný most pre druhý jazdný pás. Generálnym zhotoviteľom mosta je spoločnosť Váhostav-SK.

Opis
----

Z odborného hľadiska možno most charakterizovať ako osempoľový komorový most, ktorého mostovka je stavebne spojená s piliermi. Most má dĺžku 500 m s rozpätiami polí 25+40+58+3x92+58+43 m. Krajné polia boli budované na pevnej skruži, prostredné boli zhotovené tzv. letmou betonážou. Mostovka má premenlivú výšku 2,7 až 5,0 m a je dutá, t. j. jej súčasťou je tzv. komora, ktorá slúži na účely údržby a prehliadok mosta.

Referencie
----------

1. ↑   *www.shp.eu* [online]. www.shp.eu, [cit. 2017-01-07]. Dostupné online.

| * z
* d
* u
Diaľnica D3 |
| --- |
| Diaľničné križovatky | 
* Žilina (s )
* Svrčinovec (s )

 |
| Mosty a estakády | 
* Estakáda Horný Hričov
* Most cez Vážsku vodnú nádrž Hričov
* Estakáda Podzávoz
* Most Furmanec
* Most Markov
* Most Vŕšok
* Most Valy
* Most Čadečka
* Most Rieka

 |
| Tunely | 
* Považský Chlmec
* Horelica
* Svrčinovec
* Poľana

 |
| Nerealizované objekty | 
* *Tunel Kysuca*

 |
| **^1**  *výstavba bola zrušená kvôli zmene trasovania cesty* |

Súradnice: 49°30′14″S 18°53′57″V﻿ / ﻿49,503983°S 18,899124°V﻿ / 49.503983; 18.899124
**Juraj Tušiak** (\* 26. január 1935, Báčsky Petrovec, Srbsko – † 17. január 1986, Iriški Venac) bol slovenský spisovateľ (básnik a prozaik) a prekladateľ.

Narodil sa v Báčskom Petrovci vo Vojvodine, základnú školu a gymnázium skončil vo svojom rodisku, vyštudoval srbčinu a ruštinu na Vyššej pedagogickej škole v Novom Sade. Bol učiteľom na vyšších ročníkoch základnej školy v Čeláreve, Báčskom Petrovci a v Maglići (1956 - 1963), neskôr pracoval ako novinár v *Hlase ľudu* v Báčskom Petrovci a v Novom Sade. Bol redaktorom mládežníckeho časopisu *Vzlet*, literárneho časopisu *Nový život*, najskôr redaktorom a potom i šéfredaktorom časopisu pre deti *Naši pionieri*, neskoršie *Pionieri*. Celý život pôsobil vo Vojvodine. Venoval sa tvorbe pre deti i dospelých, jeho diela boli preložené do viacerých jazykov (albánčiny, maďarčiny, rusínčiny a srbčiny). Tiež prekladal z iných jazykov do slovenčiny a srbčiny.

Dielo
-----

Pavel Mučaji, Daniel Pixiades, Michal Babinka, Juraj Tušiak
* *Za priehršť radosti* (1959)
* *O bielom jeleňovi* (1961)
* *Maliny v januári* (1962)
* *Jednoduché slová* (1969)
* *Maximilián v meste* (1971)
* *Muška svetluška a hračky* (1972)
* *Postavím si kaštieľ vežičkový* (1973)
* *Krčma* (1973)
* *Štvrtácka jar* (1975)
* *Modrá báseň* (1977)
* *Cirkus Pikolo, výber* (1978)
* *Kráľovské rozprávky* (1981)
* *Otčina* (1982)
* *Zelený Zajko* (1985)
* *Čarodejný zvonček* (1986)

Preklady
--------

* do srbčiny
	+ Vincent Šikula (*Prázdniny so strýcom Rafaelom*)
	+ Ľudo Ondrejov (*Zbojnícka mladosť*)

Referencie
----------

1. ↑  Juraj Tušiak – slovackizavod.org.rs

Autoritné údaje: * GND: 1011848481
* ISNI: 0000 0001 1952 0223
* LCCN: n2010053307
* NK ČR: ola2002153852
* SNK: 154631
* VIAF: 84968969
* WorldCat: lccn-n2010053307
**Proglas** je slovenská metalová skupina z Trenčína.

História
--------

Vznik kapely Proglas sa datuje k 1. novembru 2001 (Trenčín – Juh). 

Skupina vznikla v zostave Miroslav Lehotský – hlavná gitara, Michal Straka – bicie nástroje, Milan Kališ – gitara. Táto zostava sa už poznala zo skúšania coverov počas štúdia na základnej škole.

V roku 2002 sa uvoľnil post gitaristu, ktorý zaplnil spievajúci gitarista Erik Bebjak.
10. júna 2003 kapela nahráva v štúdiu Petra Hajša v Dubnici nad Váhom CD s názvom *Eternal Fight*
Koncom roka 2003 prichádza do kapely basgitarista Martin Kočiš.
Na jar 2004 sa ku kapele pridáva vokalista Michal Pšenka.
7. novembra 2004 kapela nahráva *Oblivion* v štúdiu Tomáša Kmeťa v Šulekove v štúdiu Exponent.
Začiatkom roka 2005 odchádza Erik Bebjak, kapela koncertuje v zostávajúcej štvorici.
Október 2005 odchádza z kapely aj Michal Pšenka. Na jar 2006 kapelu posilňuje Mário Beták, spievajúci gitarista.
Kapela od roku 2006 koncertovala a 8. augusta 2009 nahrala *DCCCLXIII*.
V roku 2010 kapela koncertuje, pripravuje nový materiál.

Posledné augustové víkendy roku 2011 kapela nahráva v Piano klube disk pod názvom *Horizonty svetovlády*.

Aktuálna zostava
----------------

* Miroslav Lehotský – hlavná gitara
* Michal Straka – bicie
* Martin Kočiš – basa, vokály
* Mário Beták –  gitara, vokál

Bývalí členovia
---------------

* Milan Kališ – gitara
* Erik Bebjak – gitara, vokál
* Michal Pšenka – vokál

Diskografia
-----------

* *Eternal Fight*, 2003
* *Oblivion*, 2004
* *DCCCLXIII*, 2009
* *Horizonty svetovlády*, 2011

Externé odkazy
--------------

* Skupina na Bandzone
* Skupina na Myspace
* Stránka skupiny na Facebook-u
Margarétin náhrobok *(nákres z roku 1692)*
**Margaréta Habsburská** (\* 1416, Innsbruck – † 12. február 1486, Altenburg) bola druhé dieťa rakúskeho vojvodu Ernesta z dynastie habsburskej a Piastovny Cimburgis Mazovskej.

Po trojročnom zasnúbení sa v roku 1431 vydala za saského kurfirsta Fridricha II. Saského. Toto manželstvo pomerilo jej brata, vojvodu Viliama III. Saského s jej manželom. Margaréta sa veľmi intenzívne podieľala na vláde. Na jej popud boli okrem iného v roku 1432 vyhnaní Židia.

Ich dvaja synovia sa dožili dospelosti a vznikla tak arnoštovská a albertinská vetva dynastie Wettinovcov.

Deti
----

3. júna 1431 sa vydala za Fridricha II. Saského (1412 – 1464), syna kurfirsta Fridricha I. a princeznej Kataríny z Braunschweig-Lüneburgu, a mali sedem detí:

* Amália (\* 4. apríl 1436 – † 19. október 1501) ∞ 1452 vojvoda Ľudovít IX. Bavorský (\* 1417 – † 1479)
* Anna (\* 7. marec 1437 – † 31. október 1512) ∞ 1458 Albrecht III. Achilles, kurfirst z Brandenburska
* Frederik (\* 28. august 1439 – † 23. december 1451)
* Ernest (\* 24. marec 1441 – † 26. august 1486) ∞ 1461 Alžbeta Bavorská (1443 – 1484), dcéra vojvodu Albrechta III.
* Albrecht (\* 31. júl 1443 – † 12. september 1500) ∞ 1464 Sidónia Česká (1449 – 1510), dcéra českého kráľa Jiřího z Poděbrad a Kunhuty zo Šternberka
* Margaréta (\* 1444 – † 1498), opátka
* Hedviga (\* 31. október 1445 – † 13. jún 1511), opátka v kláštore Quedlinburg
* Alexander (\* 24. jún 1447 – † 14. september 1447)

Zdroj
-----

*Tento článok je čiastočný alebo úplný preklad článku Margaretha von Österreich (1416–1486) na českej Wikipédii.*

Autoritné údaje: * GND: 139150129
* VIAF: 100452454
Emer. prof. **Margaret „Margie" C. Morrisonová**, PhD. (neprechýlene: **Margaret C. Morrison**; \* 19. máj 1954 – † 9. január 2021) bola kanadská filozofka, ktorá sa zameriavala na filozofiu vedy.

Od roku 1989 vyučovala na Katedre filozofie Torontskej univerzity, kde v roku 1992 získala *tenure* a v roku 1998 titul profesorky.

V počiatočnej fáze svojej kariéry skúmala získavanie konkrétnych dát z abstraktných matematických reprezentácií, čo zavŕšila monografiou *Unifying Scientific Theories: Physical Concepts and Mathematical Structures* („Zjednocujúce vedecké teórie: Fyzické koncepty a matematické štruktúry", Cambridge University Press, 2000).

Neskôr sa venovala epistemologickým implikáciám využitia počítačových simulácií vo vedeckom výskume, napr. otázkou, či dokáže počítačová simulácia nahradiť fyzický pokus alebo akú epistemologickú hodnotu majú dáta získané počítačovou simuláciou v porovnaní s fyzicky nameranými údajmi. Svoje poznatky zhrnula v monografii *Reconstructing Reality: Models, Mathematics, and Simulations* („Rekonštrukcia reality: Modely, matematika a simulácie", Oxford University Press, 2015), v ktorej Morrisonová okrem iného dokladá akú dôležitú úlohu zohrala simulácia pri objave Higgsovho bozónu.

Referencie
----------

1. ↑   *Department Mourns Professor Margaret C. Morrison* [online]. Toronto: University of Toronto, Department of Philosophy, 2021-01-11, [cit. 2022-07-27]. Dostupné online. (po anglicky)
2. ↑  WEINBERG, Justin. *Margaret Morrison (1954-2021)* [online]. [s. l.]: Daily Nous, 2021-01-11, [cit. 2022-07-27]. Dostupné online. (po anglicky)

Externé odkazy
--------------

* Diela Margaret Morrisonovej na Philpapers.org (po anglicky)

Autoritné údaje: * BnF: 135415090
* GND: 173843034
* ISNI: 0000 0001 1480 6599
* LCCN: n99020019
* VIAF: 119261050
* WorldCat: lccn-n99020019
**Barina** je potok na Strednom Pohroní, preteká územím okresov Prievidza a Žiar nad Hronom. Je to pravostranný prítok Lutilského potoka, meria 6,1 km a je tokom IV. rádu. 

Preteká pohorím Vtáčnik, kde pramení v podcelku Nízky Vtáčnik na východnom svahu Troch chotárov (1 144,0 m n. m.), v masíve Predného Kľaku, v nadmorskej výške cca 950 m n. m. Najprv tečie východným smerom, oblúkom sa stáča na severoseverovýchod, zľava priberá prítok spod Hrebienok (1 086,9 m n. m.) a pokračuje východným smerom cez Kľackú dolinu. Ďalej priberá ľavostranný Čierny potok, následne z tej istej strany aj druhý krátky prítok, z pravej strany potom priberá Kršľový potok a prítok z Prochotskej doliny. Na dolnom toku sa stáča na severovýchod, zľava ešte priberá Šechvalský potok (452,6 m n. m.) a severozápadne od osady Dérerov mlyn ústi v nadmorskej výške okolo 437 m n. m. do Lutilského potoka.

Referencie
----------

1. ↑   *Mapový portál HIKING.SK* [online]. Denník N, [cit. 2021-12-09]. Dostupné online.

  


| * z
* d
* u
Vodné toky v povodí **Lutilského potoka** |
| --- |
| *Lutilský potok* → *Hron* → *Dunaj* |
| Barina · Čierny potok (prítok Bariny) · Čierny potok (prítok Kosorínskeho potoka) · Čierny potok (prítok Majera) · Dedinský potok · Klokočský potok · Kľacký potok · Kopernica · Kosorínsky potok · Kršľový potok · Kunešovský potok · Lehotský potok · Lometínsky potok · **Lutilský potok** · Majer · Mizerinský potok · Peklo · Prochotský potok · Slaský potok · Suchá Slaská · Šechvalský potok |
**Re'em** je mýtická bytosť židovského folklóru, ktorá je spomínaná na viacerých miestach v Biblii a objavuje sa aj v ďalších židovských písaných prameňoch. V moderných prekladoch Písma je pre ňu používané označenie divoký býk. Odborníci sa nezhodujú na tom, o aké zviera ide. Môže to byť antilopa Oryx, nosorožec alebo vyhubený pratur. Niektorí kreacionisti zastávajú názor, že Re'em mohol predstavovať druh ceratopsa.

Slovo Re'em môže byť príbuzné s akkádskym *rimu* znamenajúcim divoký býk.

Re'em v Biblii
--------------

Re'em sa spomína na deviatich miestach v Biblii:

* Jób 39,9
* Jób 39,10
* Deuteronómium33,17
* Numeri 23,22
* Numeri 24,8
* Žalmy 22,22
* Žalmy 29,6
* Žalmy 92,10
* Izaiáš 34,7

Re'em v tradícii
----------------

Mýtický Re'em je zviera veľkých rozmerov, takže keď zdvihne hlavu, dotýka sa nebies. Už deň po svojom narodení je veľký ako hora Tábor. Podľa tradície sa s Re'emom stretol kráľ Dávid, keď pásol ako chlapec stáda oviec. Spiace zviera si pomýlil s vrchom a keď sa Re'em prebudil, zdvihol ho na svojich rohoch do nebies. Boh potom poslal leva, kráľa zvierat, pred ktorým sa Re'em sklonil, takže Dávid mohol zostúpiť opäť na zem. K tomu sa údajne vzťahujú slová žalmu 22 ("Zachráň ma z tlamy leva a z rohov byvolov (Re'em).").

Rabín Bar Hannah sa údajne stretol s Re'emom na svojich cestách.

Re'em sa spomína na dvoch miestach v židovskom kánone:

* Bava Batra 73a
* Midraš Thilim 22, 28

Re'em vo fikcii
---------------

Re'em sa objavuje vo fiktívnom svete Harryho Pottera ako "veľmi vzácny obrí byvol so zlatou kožou", ktorého krv dáva tomu, kto ju vypije, veľkú silu.

Zdroje
------

Schwartz, H. *Tree of Souls: the mythology of Judaism*. Oxford University Press: 2004.
**Peter Svätojánsky** (\*12. januára 1977, Poprad) je reprezentant Slovenska v skialpinizme. V súčasnosti býva pod Vysokými Tatrami v Dolnom Smokovci. Je ženatý a má titul bakalár zo Žilinskej univerzity, Stavebná fakulta.

Najväčšie úspechy
-----------------

V sezóne 2008 dosiahol Peter víťazstvo v druhej etape na pretekoch Pierra Menta a v celkovom poradí skončil so svojím tímovým kolegom (Patrick Blanc, Francúzsko) na treťom mieste. Na Majstrovstvách sveta v tej istej sezóne obsadil 11. a 5. miesto v súťažiach jednotlivcov. Ďalej sa stal víťazom Stredoeurópskeho pohára 2008 v skialpinizme.

Je mnohonásobným Majstrom Slovenska a víťazom Slovenského Pohára v skialpinizme, či už v pretekoch dvojíc alebo jednotlivcov.

Medzi jeho ďalšie najväčšie medzinárodné skialpinistické úspechy patria - 3. miesto z Majstrovstiev sveta dvojíc 2002, 3. miesto z Majstrovstiev Európy dvojíc 2001, 4. miesto z Pierra Menta Tivoly 2001 a 2.miesto z Nočného Maratónu v Saalbachu 2000.

V roku 2000 skončil na 3. mieste v celkovom poradí Európskeho pohára. V roku 2004 bol na 6. mieste celkového svetového poradia World Rankings a v roku 2005 sa stal víťazom celkového poradia Stredoeurópskeho pohára.

Koníčky a záujmy
----------------

Popri skialpinizme sa Peter venuje najmä horskej a cestnej cyklistike, horským behom, turistike, plávaniu a medzi jeho najobľúbenejšie patrí surfovanie, ktorému sa venuje najmä počas každoročnej dovolenky v Chorvátsku.

Vysoké, Západné a Nízke Tatry patria sú jeho najobľúbenejšie miesta na tréning a oddych.

Externé odkazy
--------------

* Skialpinista Peter Svätojánsky
**Peter Szapu** je profesionálny hráč na bicie nástroje, známy ako člen skupín Fermáta a Collegium Musicum. V súčasnosti pôsobí ako štúdiový hráč pre interpretov rôznych žánrov. 

Hraním sa živil najmä v zahraničí (Nórsko, Nemecko, USA a celá Škandinávia). Peter Szapu hral s hudobníkmi ako Peter Lipa & skupina Hey (turné v bývalej Juhoslávii - rok 1978), Vadim Bušovský, Caroline Hitland, Dušan Hlaváček (turné - bývalý Sovietsky zväz - v rokoch 1985 - 1985) , Erich Boboš Procházka, Vlado Valovič (1986), Adriena Bartošová, Henry Tóth alebo Marián Greksa. Spolupracoval so skupinami Collegium Musicum, Fermáta, Hej (účinkoval tu Peter Lipa), Pavol Hammel & Prúdy, Modus (posledná zostava do roku 1989), Krokoband, The Brothers Band, Aftertee session so Stanislavom Počajim a mnoho ďalších formácií. Pôsobil tiež v orchestri VV System (v roku 1986, neskôr Orchester Gustáva Broma / Gustav Brom). 

V deväťdesiatych rokoch (1994-1998) hral Peter Szapu s Jurajom "Žožom" Čiernym na lodiach v baltickom mori (Fínsko a Švédsko). V roku 2001 až 2005 bol členom divadelnej kapely (účinkovanie v muzikáli "Mníšky milionárky"). V rokoch 2004 až 2006 pravidelne hrával "Jazzové štvrtky" v pube "U zeleného stromu" v rôznych zostavách (zahral si hudobníkmi ako Stanislav Herko, Ľubomír Šrámek, Martin Ďurdina). Popritom hrával v rôznych kluboch s hudobníkmi ako Lubomír Tamáškovič, Juraj Kalász, Hanka Gregušová, Boris Čellár, Richard Šimurka, Erik Rothenstein, Michal Ragač a ďalšími. Od roku 2006 hráva na zaoceánskych lodiach v Karibiku. K najnovším projektom Petra Szapu patrí spolupráca so skupinou Gattch a Aftertee Session (Jozef Brisuda, Šaňo Dányi, Pavol Ruček a hosťujúci hudobníci ako Nikolaj Nikitin, Peter Bereza, Ruggero Robin). 

Na začiatku svojej hudobnej kariéry používal bicie Amati, neskôr používal bicie Tama a Yamaha. V súčasnosti používa bicie značky Sonor. 

| * z
* d
* u
Fermata |
| --- |
| 
* **František Griglák**
* **Fedor Frešo**
* **Peter Preložník**
* **Igor Skovay**

 |
| Štúdiové albumy | 
* *Fermáta*
* *Pieseň z hôľ*
* *Huascaran*
* *Dunajská legenda*
* *Biela planéta*
* *Generation*
* *Ad libitum*
* *Ad libitum* (ang. verzia)
* *Simile*
* *Real Time*
* *X*
* *Next*

 |
| Koncertné albumy | 
* *Live v Klube za zrkadlom*
* *Live v Klube za zrkadlom* (DVD)

 |
| Pozri aj | 
* *Súborná reedícia albumov skupiny Fermata*

 |

| * z
* d
* u
Collegium musicum |
| --- |
| 
* Marián Varga
* Fedor Frešo
* Dušan Hájek

 |
| Štúdiové albumy | 
* *Collegium musicum*
* *Konvergencie*
* *Collegium Musicum Live*
* *Marián Varga & Collegium Musicum*
* *Continuo*
* *On a ona*
* *Divergencie*

 |
| EP | 
* *Hommage à J.S.Bach / Ulica plná plášťov do dažďa*

 |
| Živé albumy | 
* *Collegium Musicum ’97*
* *Speak, Memory*

 |
**Peter Sextius** (Sexti, Sexty, Šesták) (\* 1628, Brezno – † 1691, Ľuboreč) bol náboženský spisovateľ a evanjelický kňaz.

Rodina
------

* otec: Peter Sextius

Životopis
---------

Pochádzal z kňažskej rodiny. Teológiu študoval vo Wittenbergu (1657). Učiteľ v Brezovej, rektor tamojšej školy (1658 – 1660), diakon v Brezne (1660 – 1663), farár v Liptovskej Teplej (1663 – 1667), v Banskej Bystrici (1667 – 1673). Nábožensky prenasledovaný, žil v exile. V roku 1684 sa vrátil na Slovensko, farár v Banskej Bystrici (1684), Brezne (1684 – 1688), Ľuboreči (1690 – 1691).

Autor viacerých latinských príležitostných básní, modlitebnej knižky určenej mládeži.

Dielo
-----

* *Škola modlitební vyučující kunšt křesťanského pravého modlení*, Lipsko, 1682

Literatúra
----------

* Slovenský biografický slovník

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.

Autoritné údaje: * NK ČR: ola2002161406
* PIM: PIM166101
* VIAF: 84976784
**Sedisvakantizmus** alebo **sedevakantizmus** (z lat. *sedes vacans*, dosl. „prázdny stolec") je názor, podľa ktorého je v súčasnosti pápežský stolec uprázdnený (pozri sedisvakancia) a nároky súčasného pápeža (resp. niektorých jeho predchodcov) naň sú nelegitímne. 

Niektorí prívrženci sedisvakantizmu považujú za posledného legitímneho pápeža Pia XII. iní Pia X. Všetci odmietajú Druhý vatikánsky koncil a jeho reformy v oblasti náboženskej praxe považujú za heretické. V snahe vyhnúť sa otvorenej schizme sa väčšina sedisvakantistov stavia odmietavo k nezávislej voľbe legitímneho pápeža.

Prívrženci sedisvakantizmu disponujú paralelnými cirkevnými štruktúrami vďaka oficálnou cirkvou neschváleným biskupským a kňazským sväteniam. Medzi najaktívnejších sedisvakantistických biskupov patril arcibiskup Pierre Martin Đình Thục Ngô. Ngô vysvätil v roku 1975 niekoľkých biskupov v Španielsku. Títo neskôr sformovali tzv. Palmarskú katolícku cirkev a za pápeža zvolili Clementa Domíngueza y Gomeza, ktorý prijal meno Gregor XVII.

Zdroj
-----

* Frank K. Flinn, *Encyclopedia of Catholicism* (Facts on File, 2007), s. 566.
**Prof. Josefa Kliky Přírodopis názorný pro školu i dům** je menej známa, dnes už takmer zabudnutá knižná práca, ktorej autorom je český entomológ, pedagóg a botanik Josef Klika. Podľa slov autora bola práca určená *„ku potřebě učitelův i žákův, polních hospodářův, zahradníkův, lesníkův, sběratelův broukův a přátel přírodních věd vůbec"*. Pozostáva z dvoch častí, obe vyšli v nakladateľstve I. L. Kobera v Prahe.

Prvá časť
---------

Prvá časť nesie názov **Motýlové: soustavný popis motýlů v střední Evropě, zvláště v Čechách žijících, jakož housenek a pup**. Má 348 strán textu a obsahuje 13 xylografických vyobrazení motýľov a jednu čiernobielu litografickú prílohu. Vyšla v roku 1870. Patrí dnes už k zriedkavejším, málo dostupným prácam o motýľoch, ktorých význam je skôr iba zberateľský, ako entomologický.

Druhá časť
----------

Druhá časť nesie názov **Brouci: soustavný popis brouků ve střední Evropě, zvláště v Čechách žijících, se zvláštním vzhledem ku škodě, kterou brouci a jejich larvy činí.** Vyšla v roku 1873, má 448 strán a 8 listov farebných príloh.
**Serie D** je piata najvyššia futbalová liga v Taliansku. Túto súťaž hrá v súčasnosti 167 tímov, ktoré sú rozdelené geograficky do deviatich skupín. Víťazi jednotlivých skupín automaticky postupujú do štvrtej ligy. Tímy na prvom mieste okrem automatického postupu hrajú ešte medzi sebou vyraďovaciu súťaž o titul amatérskeho majstra, ktorý sa nazýva **Scudetto Dilettanti**. Kluby na druhom až piatom mieste z každej skupiny hrajú potom play-off o postup. Víťaz tohto play-off je následne 10-tym postupujúcim zo Série D. Kluby na posledných dvoch miestach z každej skupiny zostupujú. Kluby nad zostupovými miestami hrajú play-out o udržanie. Počet týchto klubov sa v jednotlivých skupinách líši. Výsledkom tejto súťaže o udržanie sú ďalšie zostupujúce tímy. Celkovo z každej skupiny zostupujú štyri kluby.

Zaujímavosti
------------

V roku 1948 boli reorganizované futbalové súťaže v Taliansku. Tretia najvyššia súťaž sa rozdelila. Tímy z nižších priečok dovtedajších skupín Série C sa dostali do novo sformovanej ligy nazvanej **Promozione**. Táto liga si o štyri roky zmenila meno na **Quarta Serie**, v roku 1959 na súčasný názov **Serie D**. Séria D bola reorganizovaná v roku 1981. Súťaž bola zredukovaná a meno súťaže zmenené na **Interregionale**, hráči sa stali amatérmi. V období od roku 1992 do 1999 sa pre zmenu súťaž volala **Campionato Nazionale Dilettanti**. Neskôr sa vrátila k menu **Serie D**.

Štruktúra ligy
--------------

Serie D sa skladá z 9-tich skupín, ktoré sú zložené podľa geografického kľúča. Od roku 1990 bolo rozhodnuté, že túto ligu hrá 162 tímov v 9. skupinách, ktoré by sa mali skladať z 18. tímov. Reálny počet tímov sa však mení, platí to tak pre celkový počet v lige, ako aj pre počet klubov v jednotlivých skupinách. Momentálne majú skupiny 19 a 20 účastníkov.

* **Skupina A** – tímy z regionónov Valle d’Aosta, Piemont, Ligúria & Lombardsko.
* **Skupina B** – tímy z regionónov Lombardsko, Piemont & Emilia-Romagna.
* **Skupina C** – tímy z regionónov Tridentsko-Horná Adiža, Benátsko & Furlansko-Júlske Benátky.
* **Skupina D** – tímy z regionónov Benátsko, Emilia-Romagna & Toskánsko.
* **Skupina E** – tímy z regionónov Toskánsko & Umbria & Lazio.
* **Skupina F** – tímy z regionónov Emilia-Romagna, Marky, Abruzzy & Molise
* **Skupina G** – tímy z regionónov Lazio, Sardínia & Kampánia.
* **Skupina H** – tímy z regionónov Kampánia, Apúlia & Basilicata & Lazio.
* **Skupina I** – tímy z regionónov Kampánia, Kalábria & Sicília.
**Autonoé** alebo **Autonoe** (starogr. Αὐτονόη – Autonoe, lat. *Autonoe*) je v gréckej mytológii dcéra tébskeho kráľa Kadma a jeho manželky Harmonie.

Autonoé a jej manžel Aristaios boli rodičmi slávneho lovca Aktaióna. Raz mal ich syn Aktaión na love príhodu, ktorá sa mu stala osudnou: náhodou a nechtiac vstúpil do jaskyne, kde sa bohyňa lovu Artemis pripravovala na kúpeľ a mladík ju pristihol nahú. Družina prítomných nýmf spustila zdesený krik a bohyňa sa na votrelca veľmi nahnevala.

Aby nemohol Aktaión o svojom nevšednom zážitku niekde rozprávať, potrestala ho Artemis tak, že ho premenila na jeleňa, ktorý po chvíli utiekol. Jeho trápenie tým však neskončilo, na stopu mu prišla svorka jeho vlastných loveckých psov, ktorí svojho nepoznaného pána uštvali a roztrhali.

Referencie
----------

1. ↑  Apollodoros, *Kronika*, 3,4,2.
2. ↑  Hesiodos, *Teogonia*, 377.
3. ↑  Diodoros, *Bibliotheca historia*, 4,81,3.
4. ↑  Ovidius, *Metamorphoses*, 3,242.

Zdroje
------

* ZAMAROVSKÝ, Vojtech. *Bohovia a hrdinovia antických bájí*. [s.l.] : Perfekt, 2007. ISBN 80-8046-203-8. (slovenský jazyk)
* *Tento článok je čiastočný alebo úplný preklad článku Autonoé na českej Wikipédii.*
**Automaté** alebo **Automata** (starogr. *Αὐτομάτη* – *Automaté*) je v gréckej mytológii dcéra líbyjského kráľa Danaa a jeho manželky Európy.

Automaté bola jedna z päťdesiatich dcér líbyjského kráľa Danaa, o ktoré sa uchádzalo päťdesiat synov jej strýka Aigypta, ktorý vládol v susednom Egypte. Keďže jej otec so svadbou nesúhlasil, Aigyptos mu vypovedal vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.

Žrebovaním potom vybrali Automate za manžela Bousirida, syna Aigypta a jeho manželky Argyfie. Keď sa následne chystala hromadná svadba, Danaos dcéram prikázal, aby svojich manželov počas svadobnej noci zavraždili. Okrem Hyperméstry, Automaté a aj ostatné jej sestry príkaz otca splnili a bohovia ich za tento hrozný skutok po smrti odsúdili na večný trest nosiť v podsvetí do deravého suda vodu.

Antický autor Pausanias uvádza, že Danaova dcéra Automaté sa vydala za Architela, syna Achaia. Podľa Pausania po príchode synov Achaia, Architela a Archandra na Peloponéz, dostali všetci jej obyvatelia meno Achájci a volali sa tak, až kým ich nedobyli Dóri.

Referencie a bibliografia
-------------------------

1. 1 2 3  Apollodoros, *Bibliotheca*, 2,1,5.
2. 1 2  Vojtech Zamarovský. *Bohovia a hrdinovia antických bájí*. Bratislava : Mladé letá, 1980. 66-048-80. S. 32.
3. ↑  Lesley Adkins & Roy A. Adkins. *Starověké Řecko*. Praha : Slovart, 2011. ISBN 978-80-7391-580-3. S. 314.
4. ↑  Pausanias, *Periégésis tés Hellados*, 7,1,6.
**Dubový potok** je potok v Gemeri, na rozhraní okresov Rimavská Sobota a Poltár. Je to ľavostranný prítok Selčianskeho potoka, meria 4,5 km a je tokom V. rádu.

Prameň
------

Pramení v Revúckej vrchovine, v podcelku Cinobanské predhorie, východne od vrcholu Holubína (502,4 m n. m.) v nadmorskej výške približne 425 m n. m.

Opis toku
---------

Na hornom toku tečie juhovýchodným smerom, z ľavej strany priberá krátky prítok prameniaci juhovýchodne od kóty 390,4 m a na krátkom úseku pokračuje severojužným smerom. Ďalej sa stáča juhozápadným smerom, vstupuje do Rimavskej kotliny, do časti Oždianska pahorkatina a zľava priberá prítok prameniaci severozápadne od osady Dobrôšte. Napokon sa na dolnom toku stáča na západ, priberá ľavostranný prítok prameniaci západne od osady Svetlá a južne od obce Selce sa v nadmorskej výške cca 248 m n. m. vlieva do Selčianskeho potoka.

| * z
* d
* u
Vodné toky v povodí Suchej |
| --- |
| *Suchá* → *Ipeľ* → *Dunaj* |
| Vodné toky | 
* **Belina**
* Biskupický potok
* Bolín
* Čamovský potok
* Čirinec
* Dolina
* Dubový potok
* Kamenistý potok
* Maštinský potok
* Mižerský potok
* Monický potok
* Pavlov potok
* Ploský potok
* Selčiansky potok
* Sladký potok
* Sokolí potok
* Stojná
* **Suchá**
* Šávoľský potok
* Šiatorský potok
* Šťavica
* Vaľkovský potok
* Vatín
* Vidoslavský potok
* Zalužiansky potok

 |
| Vodné plochy | 
* Vodná nádrž Ožďany
* Vodná nádrž Veľké Dravce

 |
**Opitá loď** alebo *Opitý koráb* (fr. *Le bateau ivre*) je najvýznamnejšia báseň Arthura Rimbauda. 

Opitá loď
Text Opitej lode sa podobne ako u iných Rimbaudových básní zachoval len z Verlainovho opisu v *Prekliatych básnikoch*. 

Ústredným symbolom básnickej skladby je koráb, ktorý sa zmieta po riekach a moriach, tento obraz je rozvíjaný v jednom kuse. Koráb je obrazom samotného básnikovho subjektu. Bezstarostne odpútaná loď vpláva do vzdutých vĺn vnútorného dobrodružstva, jej plavba sa stáva triumfom sna, rozbúreným snímaním pohybu, farieb, rozpútaných živlov, až nakoniec sa búrka utíši, halucinácia prestáva, „vodou opitý vrak" malátnie a lyrický hrdina túži po návrate. Dochádza k vytriezveniu a precitnutiu. Výbuch oslobodenej imaginácie vedie teda nakoniec k únave, dezilúzii a k rezignovanému úľavnému spočinutiu v každodennej *mláke*. 

Toto hľadanie neznámeho sveta, ktoré je zároveň únikom z praktickej reality (hoci ho možno tiež formulovať ako hľadanie slobody, ideálu či zmyslu poézie) vyúsťuje do zistenia nemožnosti „zmeniť život". Ideál sa stáva ilúziou. Táto báseň je akoby predzvesťou budúceho Rimbaudovho dobrodružného osudu - jeho blúdenie svetom a definitívny návrat k „starým múrom Európy".

Keďže báseň vznikla 4 mesiace po potlačení Parížskej komúny, nájdeme v nej narážky na hromadné deportácie komunardov - samozrejme, nakoľko bol Rimbaud symbolista, nevie sa to isto.

Preklady do slovenčiny
----------------------

* 1932 - „Opitý koráb", prel. P. G. Hlbina a Ľudo Ondrejov (publikované v *Slovenských pohľadoch*)
* 1948 - „Opitý koráb", prel. Štefan Žáry (ako súčasť knihy *Dielo*)
* 1963 - „Opitá loď", prel. Ján Stacho (publikované v *Kultúrnom živote*; neskôr knižné vydanie v roku 1964 a v roku 1981)
* 1981 - „Opitá loď", prel. Vladimír Reisel (ako súčasť knihy *Opitá loď a iné básne*)
* 1999 - „Opitá loď", prel. Ľubomír Feldek (ako súčasť knihy *Moje malé milenky*)
**Automat** je matematický model správania sa systému uskutočňujúceho zobrazenie informácie. Ak je táto informácia číslicová, hovoríme o číslicovom alebo diskrétnom automate. Pôvodná informácia sa privádza na vstup automatu, transformovaná informácia sa objavuje na jeho výstupe. Činnosť číslicového automatu prebieha v nespojitých časových úsekoch, ktorých veľkosť nemusí byť zhodná. V tychto časových úsekoch sa na vstup automatu privádzajú vstupné symboly, ktoré automat transformuje na výstupné symboly.

Externé odkazy
--------------

* FILIT – zdroj, z ktorého pôvodne čerpal tento článok.


| Formálne jazyky, automaty a gramatiky |
| --- |
| **Chomskéhohierarchia** | **Gramatika** | **Jazyk** | **Minimálnyautomat** |
| Typ-0 | Frázová | Rekurzívne vyčísliteľný | Turingov stroj |
|  |  | Rekurzívny | Vždy zastavujúci Turingov stroj |
| Typ-1 | Kontextová | Kontextový | (Nedeterministický) lineárne ohraničený |
| Typ-2 | Bezkontextová | Bezkontextový | (Nedeterministický) zásobníkový |
| Typ-3 | Regulárna | Regulárny | Konečný |
| Každá množina jazykov alebo gramatík je vlastnou nadmnožinou množiny priamo pod ňou. |
**Louie Bellson** (\* 6. júl 1924, Rock Falls, Illinois, USA – † 14. február 2009, Los Angeles, Kalifornia,) bol americký jazzový bubeník a skladateľ s talianskymi predkami. Hral na súpravu s dvoma basovými bubnami.

V štyridsiatych rokoch hral v kapele Bennyho Goodmana a spolupracoval aj so speváčkou Peggy Lee. V roku 1948 hral spolu s Lionelom Hamptonom, Louisom Armstrongom a ďalšími vo filme *A Song Is Born*. Neskôr spolupracoval s radom ďalších hudobníkov, medzi ktorých patrili okrem iného Lalo Schifrin, Duke Ellington, Ella Fitzgeraldová, Tommy Dorsey, Count Basie alebo Oscar Peterson.

Od roku 1952 bola jeho manželkou herečka a speváčka Pearl Bailey, s ktorou žil až do jej smrti v roku 1990. V roku 1994 získal ocenenie NEA Jazz Masters. Zomrel po komplikáciách s Parkinsonovou chorobou vo veku 84 rokov.

Referencie
----------

1. ↑  HECKMAN, Don. *Louie Bellson dies at 84; Duke Ellington called him 'the world's greatest drummer'* [online]. Los Angeles Times, 2009-02-17, [cit. 2013-05-11]. Dostupné online. (anglicky)

Zdroj
-----

*Tento článok je čiastočný alebo úplný preklad článku Louie Bellson na českej Wikipédii.*

Autoritné údaje: * BnF: 13973626n
* GND: 134325494
* ISNI: 0000 0001 1442 0354
* LCCN: n81063089
* NK ČR: ola2002158373
* SNK: 149604
* VIAF: 37109748
* WorldCat: lccn-n81063089
Obec Holašovice - typický príklad sedliackeho baroka
**Sedliacky barok** je stavebný sloh ľudovej architektúry, ktorý sa uplatnil prevažne v južných Čechách počas 19. storočia. I keď vychádza z klasicistskej a barokovej architektúry, ide o celkom samostatný sloh. Objavuje sa v období, keď bol barok už históriou. Najstaršie pamiatky sedliackeho baroka pochádzajú z 20. rokov 19. storočia, vrchol dosiahol asi v 60. rokoch. Jednotlivé barokové a klasicistské, ale dokonca napríklad aj neorománske prvky používa (podobne ako iné ľudové umenie) v úplne špecifických, z hľadiska čistoty pôvodného slohu vlastne chybných kombináciách, ktoré sú však veľmi pôvabné. Od svojho vzoru si totiž požičiava v podstate len ornamentálne prvky, ale napríklad úplne ignoruje tektonické princípy klasickej barokovej architektúry.

Vyskytuje sa prevažne v oblasti Soběslavských a Zbudovských Blat, ale aj v oblasti Písku, Vodňan a Třeboňe.

Najvýraznejšie stavby sedliackeho baroka v Holašoviciach boli v roku 1998 zaradené medzi svetové kultúrne dedičstvo UNESCO.

Pozri aj
--------

* Holašovice

Iné projekty
------------

Commons
* Spolupracuj na Commons Commons ponúka multimediálne súbory na tému **Sedliacky barok**

Zdroj
-----

*Tento článok je čiastočný alebo úplný preklad článku Selské baroko na českej Wikipédii.*

Externé odkazy
--------------

* Juhočeské dediny, nielen sedliacky barok

Fotogaléria
-----------

* Květov, okres PísekKvětov, okres Písek
* Záluží, okr. Tábor, dom č.p. 9Záluží, okr. Tábor, dom č.p. 9
* Záluží, okr. Tábor, dom č.p. 11Záluží, okr. Tábor, dom č.p. 11
* Borkovice, okr. TáborBorkovice, okr. Tábor

* Holašovice, okr. Č. BudějoviceHolašovice, okr. Č. Budějovice
* Budičovice, statokBudičovice, statok
* SvinySviny
* ZbudovZbudov
**Elektrický zdrojový agregát (EZA)** alebo **dieselagregát** alebo **elektrocentrála** je elektrické zariadenie premieňajúce mechanickú prácu na elektrické napätie.
Patrí medzi generátory elektrického napätia

Konštrukcia
-----------

**EZA** sa skladajú z troch základných častí, a to hnacieho motora, alternátora a rozvádzača. Ako hnací agregát sa používajú benzínové, naftové alebo plynové motory.

Princíp činnosti
----------------

Elektrické zdrojové agregáty využívajú fyzikálny jav elektromagnetizmus.

Základným princípom elektromagnetizmu je vzájomné silové pôsobenie elektromagnetických polí vytváraných elektrickými vodičami ktorými preteká elektrický prúd, resp. interakcia týchto polí s magnetickým poľom permanentného magnetu. Túto silu nazývame Lorentzova sila.

V bežnom elektrickom zdrojovom agregáte posobí rotor krútiacim momentom tak, aby magnetické pole vytvárané vo vodičoch rotora a magnetické pole statora vytvárali elektrický potenciál na vinutiach statora. Toto napätie je z vinutí odoberané a usmerňované a pomocou rozvádzača a elektrickej siete, privádzané k elektrickým spotrebičom.